**MØTEPROTOKOLL FRA STYREMØTE NR 2/2016**

10. februar 2016 – Legenes hus - Oslo

**SAKLISTE**

# Sak 13/16 Hendt siden sist

**Referat:**

Styret ble orientert om aktuelle saker styremedlemmene har arbeidet med siden sist, og om saker av felles interesse for de øvrige styremedlemmene, herunder:

Arbeid med satsningsområder:

* Styret har skrevet flere artikler og innlegg i diverse medier om blant annet gravide legers rettigheter og fryktkultur i norske sykehus
* Styret har arrangert samling for foretakstillitsvalgte på Gardermoen
* Styret har arbeidet videre med satsingsområdet spesialisering. Herunder planlegges et møte med LIS representantene i spesialitetskomiteene vedrørende utarbeidelse av nye læringsmål
* Styret har arbeidet videre med satsningsområdet internasjonalt arbeid. Herunder arbeid med EJD og møte med Yngre lægers forening hos den danske legeforeningen
* Styret har arbeidet med planlegging og organisering av vårkurs og årsmøteseminar

Deltakelse i møter:

* For øvrig har styret deltatt i følgende møter mv:
* Møte med OUS og Spekter vedrørende fordypningsstillinger
* Møte vedrørende Legeforeningens satsningsområde SOL-prosjektet (bedre styring, organisering og ledelse i spesialisthelsetjenesten)
* Deltatt på tariffkonferansen til Overlegeforeningen
* Deltatt i forhandlingsutvalget for Virke og Spekter
* Deltatt på helsepolitisk seminar i Midt-Norge om Nasjonal helse- og sykehusplan

Avgitte høringssvar:

* Høring - Endringer i arbeidsmiljøforskriftene - vold og trusler om vold i arbeidslivet
* Høring - Forslag om endring av funksjonsperiode for organisasjonsledd i Legeforeningen
* Høring – Oppnevnelse til ankenemnd – Råd for legemiddelinformasjon

**Vedtak:**

Styret tok sakene til orientering.

# Sak 14/16 Møteprotokoll fra siste møte

**Referat:**

Møteprotokoll var sendt styret til gjennomsyn og godkjenning i etterkant av forrige styremøte.

**Vedtak:**

Styret stadfester godkjenningen av møteprotokollen.

# Sak 15/16 Høringer

**Referat:**

Styret diskuterte hvilke høringer Ylf skal avgi svar på og hvilke styremedlemmer som får ansvaret for hver enkelt høring.

**Vedtak:**

Ylf skal avgi svar på følgende høringer (ansvarlig for høringen står i parentes):

* Høring – Landsstyresak - Opprettelse av kompetanseområde i smertemedisin (Kent Gutvik)
* Høring - NOU 2016: 1 Arbeidstidsutvalget (Christer Mjåset/Torstein Schrøder-Aasen/Anja Fog Heen/ Kristin Kornelia Utne i samråd med Bjørn Ove Ekern Kvavik)
* Høring - Etterutdanning av overleger og spesialister – Rapport (Kristin Kornelia Utne)
* Høring – Policynotat om Global mental helse (Anja Fog Heen)

# Sak 16/16 Satsningsområde spesialisering - læringsmål

**Referat:**

Styret drøftet hvordan saken bør følges opp videre fra Ylfs side. Ylf vil delta aktivt i Legeforeningens samarbeid med RHFene vedrørende etablering av ny nasjonal spesialistutdanning for leger. Møte med spesialistkomiteene i mars ble særlig diskutert, inkludert møte med LIS-representantene i forkant.

**Vedtak:**

Styret tok saken til orientering.

# Sak 17/16 Satsningsområde turnustjeneste

**Referat:**

Styret drøftet oppfølgingen og den videre prioriteringen av saker knyttet til Ylfs satsningsområde – turnustjeneste. Herunder ble det særskilt drøftet videre oppfølging av arbeidet med å klargjøre vilkår og forhold for leger med påbegynt spesialisering og/eller turnustjeneste fra andre land. Det ble i tillegg diskutert hvordan Ylf skal sikre god informasjon til medisinstudenter og turnuskandidater om turnustjenesten.

**Vedtak:**

Styret ønsker å fokusere på følgende fremover:

* Åpne og ryddige ansettelsesprosesser
* Klargjøre vilkår og forhold for leger med påbegynt spesialisering og/eller turnustjeneste fra andre land
* Sikre god informasjon til medisinstudenter og turnuskandidater om turnustjenesten

# Sak 18/16 Forhandlingssituasjonen

**Referat:**

Styret diskuterte forhandlingssituasjonen i de enkelte sektorene. I diskusjonen ble det særlig lagt vekt på hovedoppgjøret i Spekter- og Virke-området.

**Vedtak:**

Styret tar med seg innspillene i det videre arbeidet inn mot de kommende forhandlingene.

# Sak 19/16 Yngreleger.no

**Referat:**

Styret fikk informasjon om yngreleger.no og status for prosjektet. Leverandør deltok på møtet og informerte om design. Utkast til layout og design ble forevist styret for innspill.

**Vedtak:**

Styret overlot oppfølging til redaktøren i samsvar med diskusjonene i styret, og tok for øvrig saken til orientering.

# Sak 20/16 Årsmøtet 2016

**Referat:**

Styret gjennomgikk aktuelle saker for årsmøtet i april 2016.

**Vedtak:**

Endelig saksliste behandles på neste styremøte.

# Sak 21/16 Kursplanlegging

**Referat:**

Petter Risøe orienterte om program for vårkurs og årsmøteseminar. Styret diskuterte program og organisering, herunder foredragsholder. Styret drøftet også kurs utover høsten 2016, herunder samling for foretakstillitsvalgte og høstkurset.

**Vedtak:**

Petter Risøe tar styrets innspill med seg i det videre arbeidet med organisering av kommende kurs. Styret tok for øvrig saken til orientering.

# Sak 22/16 Utkast til møteplan for høsten 2016

**Referat:**
Styret drøftet møteplan for høsten 2016 basert på utkast fremlagt av Ylfs sekretariat.

**Vedtak:**

Styret fastsetter endelig møteplan for høsten 2016 per e-post.

# Sak 23/16 Endring av Ylfs lover – regulering av stedfortrederfunksjon ved leders fravær

**Referat:**

Styret diskuterte behov for lovendring i Ylfs lover kapittel IV med sikte på å klargjøre den økonomiske godtgjøringen for nestleder når denne trer inn som stedfortreder i leders fravær. Desisor hadde etterspurt en vurdering av endringer i Ylfs lover.

**Vedtak:**

Styret er enig i at det er behov for å klargjøre den økonomiske godtgjøringen for nestleder når denne trer inn som stedfortreder i leders fravær. Styret ønsker imidlertid at dette tas opp som en del av budsjettbehandlingen for landsrådet og at landsrådet vedtar det som ledd i denne behandlingen.

# Sak 24/16 Henvendelse fra Nmf – samarbeid om revisjon av journalkort og utforming av epikrisekort

**Referat:**

Styret drøftet henvendelsen fra Nmf, herunder hvorvidt Ylf skal samarbeide med Nmf om revidering av journalkort og utforming av epikrisekort.

**Vedtak:**

Styret gir tilbakemelding til Nmf om at Ylf ønsker å bidra i et samarbeid om revidering av journalkort og utforming av epikrisekort.

# Sak 25/16 Eventuelt